laion/Wikipedia-Exotic huggingface dataset:
ტენესინი

ტენესინი (ლათ. Tennessine; ქიმიური სიმბოლო — Ts {\displaystyle {\ce {Ts}}} ), უნუნსეპტიუმი (ლათ. Ununseptium; ქიმიური სიმბოლო — Uus {\displaystyle {\ce {Uus}}} ), ეკა-ასტატი (Eka-astatine) — ელემენტთა პერიოდული სისტემის მეშვიდე პერიოდის, მეჩვიდმეტე ჯგუფის (ძველი კლასიფიკაციით — მეშვიდე ჯგუფის მთავარი ქვეჯგუფის, VIIა) ხელოვნურად მიღებული რადიოაქტიური ქიმიური ელემენტი. მისი ატომური ნომერია — 117, tდნ — 350–550 °C, tდუღ — 610 °C, სიმკვრივე — 7.1–7.3 გ/სმ3. ელემენტი პირველად 2004 წელს რუსმა მეცნიერებმა ქალაქ დუბნაში აღმოაჩინეს. რუსმა ქიმიკოსებმა მისი გამოკვლევა 2012 წელს დაიწყეს და ელემენტის 7 ატომი გამოიკვლიეს. შედეგები ერთმანეთს ემთხვეოდა. ამიტომ მეცნიერებმა გადაწყვიტეს ელემენტის რეგისტრაციის მოეთხოვათ. 2015 წლის დეკემბერში თეორიული და გამოყენებითი ქიმიის საერთაშორისო კავშირიმა (IUPAC) და თეორიული და გამოყენებითი ფიზიკის საერთაშორისო კავშირმა (IUPAP) ქიმიური ელემენტი ოფიციალურად აღიარა და პერიოდულობის სისტემაში ადგილი მიუჩინა. ელემენტის იზოტოპები სხვადასხვა 2010 - 2015 წლებში რამდენიმეჯერ შექმნეს და გამოიკვლიეს. იმის გათვალისწინებით, რომ ჯერჯერობით ტენესინის ყველა იზოტოპი გამოკვლეული არაა, ბოლომდე დადგენილი არც თვითონ ელემენტის თვისებებია. (2010) რედ. Barysz, M.: Relativistic methods for chemists. Springer Science+Business Media. ISBN 978-1-4020-9974-8.  Thayer, J. S. (2010) Relativistic Effects and the Chemistry of the Heavier Main Group Elements, გვ. 63. DOI:10.1007/978-1-4020-9975-5_2.  Stysziński, J. (2010). Why do we need relativistic computational methods?. DOI:10.1007/978-1-4020-9975-5_3.  Pershina, V. (2010). Electronic structure and chemistry of the heaviest elements. DOI:10.1007/978-1-4020-9975-5_11.  მენდელეევის ცხრილს კიდევ ოთხი ელემენტი დაემატა ↑ ტენესინი — ტექნიკური ლექსიკონი ↑ IUPAC. (2015) ელემენტ 113, 115, 117 და118ის აღმოჩენა და აღიარება. დაარქივებულია ორიგინალიდან — 2015-12-31. ციტირების თარიღი: 2016-01-04.
ოგანესონი

ოგანესონი (ლათ. Oganesson; ქიმიური სიმბოლო — Og {\displaystyle {\ce {Og}}} ), უნუნოქტიუმი (ლათ. Ununoctium; ქიმიური სიმბოლო — Uuo {\displaystyle {\ce {Uuo}}} ), ეკა-რადონი (Eka-radon) — ელემენტთა პერიოდული სისტემის მეშვიდე პერიოდის, მეთვრამეტე ჯგუფის (ძველი კლასიფიკაციით — მერვე ჯგუფის მთავარი ქვეჯგუფის, VIIIა) ხელოვნურად მიღებული რადიოაქტიური ქიმიური ელემენტი. მისი ატომური ნომერია — 118, tდნ — 52±15 °C, tდუღ — 177±10 °C, სიმკვრივე — 7.2 გ/სმ3. ოგანესონი ყველაზე მძიმე ატომური მასის მქონე ქიმიური ელემენტი მენდელეევის პერიოდულ სისტემაში. ის ბუნებაში არ გვხდება და მისი მიღება მოხდა ლაბორატორიაში სინთეზირების შედეგად. ძლიერ რადიოაქტიულია, ამის გამო დღემდე მისი რამდენიმე ატომია გამოკვლეული.ოგანესონის ნახევრად დაშლის პერიოდია 0.89 მილიწამი. პირველად მიღებულ იქნა 2002 წელს ქ. დუბნას ატომური კვლევების გაერთიანებული უნივერსიტეტში. 2015 წელს მას მიანიჭეს სახელწოდება ოგანესონი, იური ოგანესიანის პატივსაცემად, რომელიც იყო იმ ლაბორატორიის ხელმძღვანელი, რომელშიც პირველად იქნა სინთეზირებული ახალი ელემენტი. 2015 წლის დეკემბერში თეორიული და გამოყენებითი ქიმიის საერთაშორისო კავშირიმა (IUPAC) და თეორიული და გამოყენებითი ფიზიკის საერთაშორისო კავშირმა (IUPAP) ქიმიური ელემენტი ოფიციალურად აღიარა და პერიოდულობის სისტემაში ადგილი მიუჩინა.ამ ელემენტს დღემდე აღმოჩენილთაგან უდიდესი ატომური ნომერი და ატომური მასა აქვს. ოგანესონს ელემენტ 118-ის სახელითაც მოიხსენიებენ. webelements.com // ოგანესონი chemistry.ge // ოგანესონი მენდელეევის ცხრილს კიდევ ოთხი ელემენტი დაემატა Element 118: experiments on discovery, archive of discoverers' official web page Chemistry Blog: Independent analysis of 118 claim დაარქივებული 2015-04-09 საიტზე Wayback Machine. It's Elemental: Ununoctium Ununoctium at The Periodic Table of Videos (University of Nottingham) On the Claims for Discovery of Elements 110, 111, 112, 114, 116, and 118 (IUPAC Technical Report) "Element 118, Heaviest Ever, Reported for 1,000th of a Second", NYTimes.com. ↑ ოგანესონი — ტექნიკური ლექსიკონი ↑ The Top 6 Physics Stories of 2006. Discover Magazine (7 January 2007). ციტირების თარიღი: 18 January 2008. ↑ IUPAC. (2015) ელემენტ 113, 115, 117 და118ის აღმოჩენა და აღიარება. დაარქივებულია ორიგინალიდან — 2015-12-31. ციტირების თარიღი: 2016-01-04.
ქილილა და დამანა

ქილილა და დამანა ( არაბ. كليلة و دمنة ) — არაბულ-სპარსული ზღაპრების კრებული, რომელიც სანსკრიტულ ენაზე შექმნილი ინდური პანშატანტრადან თარგმნა სპარსელმა მწერალმა, იბნ ალ-ბუფაკამ დაახლოებით 750 წელს. ქილილა და დამანა — სანსკრიტულ ვერსიაში კარატაკა და დამანაკა — ზღაპრების მთავარი პერსონაჟები, ტურები არიან.
გულბაათ ჭავჭავაძე

გულბაათ (პანტელეიმონ) ივანეს ძე ჭავჭავაძე (დ. 1796, წინანდალი — გ. 2 აგვისტო, 1863, იქვე) — ქართველი თავადი. იგი ცნობილია როგორც ლეგენდარული ქართველი თამადა და მსმელი. გადმოცემის თანახმად, გულბაათ ჭავჭავაძეს ერთ ქეიფში 25 ლიტრი ღვინის დალევა შეეძლო. იგი სმას 3 ლიტრიანი თიხის დოქით იწყებდა („მოთელვის“ მიზნით) და არ ყოფილა შემთხვევა, რომ მას სუფრა მაგიდის რომელიმე თანამეინახეზე ადრე დაეტოვებინოს. დაიბადა წინანდალში. მამა — იოანე (ნინია) ზურაბის ძე ჭავჭავაძე, დედა — ანა. 16 წლის ასაკში დაობლდა. ჰყავდა ორი ძმა იასონი და სპირიდონი. გულბაათ ჭავჭავაძის შვილიშვილი იყო თავადი, ქართველი სამხედრო მოღვაწე, ალექსანდრე ჭავჭავაძე. 1822 წელს გულბაათ ჭავჭავაძე დაქორწინდა ანა იოსების ასულ ქობულაშვილზე (1809–1840), ხოლო 1840 წელს თამარ ედიშერის ასულ ჩოლოყაშვილზე (1812–1848). პირველი ქორწინებიდან წყვილს შეეძინა 4 შვილი: ზაქარია, ანასტასია, დარეჯანი (დარია) და ანა, ხოლო მეორე ქორწინებიდან აგრეთვე 4 შვილი: არჩილი, ეკატერინე (მალუცა), მარიამი და ნიკოლოზი. გულბაათ ჭავჭავაძემ მთელი ცხოვრება წინანდალში გაატარა. XIX საუკუნის საქართველოში გულბაათ ჭავჭავაძე აღიარებული იყო უპირველეს თამადად. მთელი თავისი ცხოვრება ადგილ-მამულების დამუშავებით იყო დაკავებული. მიღებული შემოსავლით მან კარგი განათლება მისცა თავის უმცროს ძმებს და შვილებს. მიღებული განათლებით მისი ოჯახიდან 7 გენერალი გამოვიდა. მის შესახებ წერდნენ საქართველოში ჩამოსული მიხეილ ლერმონტოვი, ალექსანდრე დიუმა. იმდროინდელი რუსული პრესაც წერდა მის შესახებ. ლერმონტოვი მის შესახებ წერდა თავის მეგობარს, რავენსკის: ალექსანდრე დიუმა კავკასიაში მოგზაურობის დროს შეხვდა მას, რაც აღნიშნა კიდევაც თავის წიგნში „კავკასია“. რუსეთის მეფის მემკვიდრემ ალექსანდრემ საქართველოში სტუმრობის დროს ის პეტერბურგში მიიწვია. მეფედ კურთხევის მერე ალექსანდრე II-ს გულბაათი პეტერბურგში ესტუმრა. ალექსანდრე II-მ დიდი პატივით მიიღო გულბაათი და კარგად უმასპინძლა. ცნობილმა ქართველმა პოეტმა ლადო ასათიანმა 1942 წელს გამოაქვეყნა ლექსი „გულბაათ ჭავჭავაძე“, რომელიც მიუძღვნა ლეგენდარულ ქართველ მსმელსა და თამადას, გულბაათ ჭავჭავაძეს. გულბაათ ჭავჭავაძე დაკრძალულია წინანდალში ჭავჭავაძეების საგვარეულო სასაფლაოზე. საქართველოს გასაბჭოების პირველ წლებში კომუნისტებმა სასაფლაო გაძარცვეს და გაანადგურეს. გიორგი ბოგველიშვილი, წინანდლის ცის ქვეშ, 1997; ბელა გონჯილაშვილი, ჭავჭავაძეთა ნაფუძარზე, 1999; იური ჩიქოვანი, ქართული წარჩინებული გვარები თავადი ჭავჭავაძეები, არტანუჯი, თბილისი, 2002; სოსო მეგუთნიშვილი, წინანდალი და წინანდლელები, 2005. გულბაათ ჭავჭავაძე — საქართველოს ბიოგრაფიული ლექსიკონი გულბაათ ჭავჭავაძე დაარქივებული 2016-03-05 საიტზე Wayback Machine. (ქართული ენა) გულბაათ ჭავჭავაძე (ქართული ენა) გულბაათ ჭავჭავაძე (ქართული ენა) გულბაათ ჭავჭავაძე (ქართული ენა)
Paradisio

Paradisio (ქართ. პარადისიო) — ბელგიური საცეკვაო პოპ-ჯგუფი. ჯგუფი შეიქმნა პატრიკ სემოუს მიერ 1994 წელს. პატრიკი იყო ყოფილი The Unity Mixers-ს წევრი და ასევე პოპულარული დიჯეი 90-ანებში . კომპოზიტორი და ავტორი მუშაობდა მარისასთან,სანდრასთან,მერი-ბელლ პერესთან და შელბისთან ერთად ჯგუფის დაფუძნებიდან. 1996 წელს გამოქვეყნებული სიმღერა «Bailando» მარისას შესრულებით გახდა «ზაფხულის ჰიტი» ბელგიაში,ხოლო შემდგომში დიდი წარმატებით დაიპყრო მთელი მსოფლიო. მარისა გარსია და  Dj Lorenzo მუშაობდნენ ჯგუფში 1996 წლიდან 1998 წლამდე. 1999 წლიდან 2001 წლამდე ჯგუფში მუშაობდნენ სანდრა დ'გრიგორიო და მორენა ესპერანზა.2001 წლიდან 2003 წლამდე მარია დელ რიო,ხოლო 2004 წლიდან 2005 წლამდე - მიგელ ფერნანდესი. ჯგუფის დღევანდელი სოლისტი (2008 წლიდან) — ANGIE B, იზიდავს აუდიტორიას ცეკვაზე თავისი ხმით. 1997 — Paradisio 1994 — Un Clima Ideal 1996 — Bailando 1996 — Bandolero 1997 — Vamos a La Discoteca 1997 — Dime Como 1998 — Paseo 1999 — Samba Del Diablo 2000 — La Propaganda 2001 — Vamos A La Discoteca 2001 (feat. Alexandra) 2003 — Luz De La Luna 2004 — Cucu Song (Mueve tu cucu) 2005 — Suave mente 2005 2006 — Baila Baila Con Migo 2009 — Bailando (Me Dices Adios) Refresh radio edit Sweden release (Sony Music) 2010 — Bailando (Me Dices Adios) Mallorca Remix 2010 (Believe/Baila Records/Undivided) «Bailando (1996)» «Bailando (Me Dices Adios)» (Mallorca Remix 2010) Patrick Samoy — (ავტორი და პროდიუსერი) 1994/2010 Maria Isabel Garcia Asensio (Marisa) — ესპანელი მომღერალი, 1995—1998 Deejay Lorenzo - 1996/1998 Sandra Degregorio — (შემსრულებელი) 1999—2001 Morena Esperanza — (შემსრულებელი) 1999 Maria Del Rio — (შემსრულებელი) 2003 Luc Rigaux — (შემსრულებელი) 1995—1998 Miguel Fernandez (შემსრულებელი) 2004—2005 Angie B (ბელგიელი შემსრულებელი) 2008 Fotiana 2013 Italian peak for «Bandolero» Auteurs, compositeurs et producteurs I singoli più venduti del 1997
ილჰამი სანჯარი

ილჰამი სანჯარი (თურქ. İlhami Sancar; დ. 1909, გორდესი, მანისა, თურქეთი— გ. 13 დეკემბერი, 1986) — თურქი  პოლიტიკოსი. დაამთავრა ანკარის უნივერსიტეტის იურიდიული ფაკულტეტი. მუშაობდა მოსამართლედ,პროკურორად,თავისუფალ ადვოკათად,ასევე იყო სტამბოლის საკრებულოს წევრი. 1961 წლის 20 ნოემბრიდან 1965 წლის 20 თებერვლამდე,1973 წლის 15 აპრილიდან 1974 წლის 26 იანვრამდე,1974 წლის 17 ოქტომბრიდან 1975 წლის 31 მარტამდე იყო თურქეთის რესპუბლიკის თავდაცვის მინისტრი. ↑ İlhami SANCAR. Türkiye Cumhuriyeti Millî Savunma Bakanlığı. ციტირების თარიღი: 2022-05-01.
რობერტ ა. ოლტმენი

რობერტ ალან ოლტმენი (ინგლ. Robert Alan Altman; დ. 1947 — 2021) — კომპანია ZeniMax Media-ს თავმჯდომარე და აღმასრულებელი დირექტორი. დაიბადა 1947 წელს ებრაულ ოჯახში. ალტმანი პროფესიით იურისტია. მან მოგვიანებით გახსნა საკუთარი იურიდიული ფირმა. 1999 წელს ოლტმანმა და კრისტოფერ უივერმა დააარსეს კომპანია ZeniMax Media, როგორც Bethesda Softworks-ის მსობელი კომპანია. წამყვანი ვიდეო თამაშების გამომცემელი კომპანია, რომელიც ფლობს თამაშების შემქმნელ სტუდიებს სხვადასხვა ქვეყნებში, რომლის საკუთრებაში ასევე შედის ისეთი ვიდეო თამაშების ფრენჩაიზები როგორებიც არის „Fallout“, „The Elder Scrolls“, „Doom“, „Rage“ და სხვა. კომპანიის ოფისები განლაგებულია ამერიკაში, ევროპაში, ავსტრალიასა და აზიაში. 1984 წლის 29 იანვარს რობერტი დაქორწინდა მსახიობ ლინდა კარტერზე. ჰყავთ ორი შვილი, ჯეიმზი და ჯესიკა ოლტმანები. ოჯახი ამჟამად ცხოვრობს პოტომაკში, მერილენდის შტატში, ქალაქ ვაშინგტონის მახლობლად. გარეგნობა C-SPAN-ზე ↑ Metro Weekly: "World Wonder: "Lynda Carter talks about her new album, her upcoming show at the Kennedy Center and the importance of gay rights" Interview by Sean Bugg 3 ივნისი, 2009 |"I’m married to a Jewish man, I bar and bat mitzvahed my children, I was raised Catholic, my father is a Mormon, my sister is an Evangelical" ↑ Interfaith Family: "Interfaith Celebrities: The Summer's First Blockbuster" დაარქივებული 2016-08-15 საიტზე Wayback Machine. By Nate Bloom April 28, 2009 ↑ „Executive Profile Robert A. Altman“. Bloomberg Businessweek. 27 იანვარი, 2016. შეამოწმეთ თარიღის პარამეტრი |date=-ში (დახმარება) ↑ Gamers at Work: Stories Behind The Games People Play. Morgan Ramsay. ციტირების თარიღი: 14 აგვისტო, 2016. ↑ Library. ZeniMax Media. ციტირების თარიღი: 3 მაისი, 2018.
ბელარუსის ეროვნული საფეხბურთო ნაკრები

ბელარუსის ეროვნული საფეხბურთო ნაკრები (ბელარ. Нацыянальная зборная Беларусi па футболе) წარმოადგენს ბელარუსს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ბელარუსის ფეხბურთის ფედერაცია. 2012 წლიდან ბელარუსის ნაკრების ფორმებს კერავს გერმანული ფირმა Adidas-ი. შემადგნლობა მოცემულია 2015 წლის 9 ოქტომბერს სლოვაკეთის ეროვნული საფეხბურთო ნაკრების წინააღმდეგ გამართული მატჩის მიხედვით. ბელარუსის ფეხბურთის ფედერაციის საიტი დაარქივებული 2018-07-05 საიტზე Wayback Machine.
Providence Equity Partners

Providence Equity Partners — ამერიკული გლობალური საინვესტიციო ფირმა, რომელიც დაკავებული მედია, კომუნიკაციებისა და განათლების ინვესტირებით. 1989 წლიდან მოყოლებული, მსოფლიოს მასშტაბით აფინანსებს 140-ზე მეტ კომპანიას. კომპანიის დამაარსებელი და აღმასრულებელი დირექტორია ჯონათან ნელსონი. კომპანია დაარსდა 1989 წელს. მისი შტაბ-ბინა მდებარეობს პროვიდენსში, როდ-აილენდში. მას აგრეთვე აქვს ხუთი დამატებითი ოფისი, განლაგებული ნიუ-იორკში, ლონდონში, ჰონკონგში, პეკინსა და ნიუ-დელიში. ოფიციალური საიტი თარგი:სქოლიოს ↑ „Company Overview of Providence Equity Partners LLC“. Bloomberg Businessweek. ციტირების თარიღი: 2012-09-21. ↑ „Providence Equity buys Star India's stake in Star CJ“. afaqs!. 6 ივნისი, 2014. დაარქივებულია ორიგინალიდან — 2016-03-04. ციტირების თარიღი: 2016-01-08. შეამოწმეთ თარიღის პარამეტრი |date=-ში (დახმარება)
ბინგა

ბინგა (პორტ. Monte Binga) — მთა მოზამბიკში. ბინგის მთა მოზამბიკის ყველაზე უფრო მაღალი წერტილია, რომლის სიმაღლეც შეადგენს 2436 მეტრს ზღვის დონიდან. მდებარეობს ქვეყნის უკიდურეს დასავლეთში ზიმბაბვეს საზღვარზე, მანიკის პროვინციაში. ბინგას მთა წამოჭიმულია მანიკის დაბლობში, რომელიც გადადის ჩიმანიმანიში, ზიმბაბვეს მაღალმთიანეთის სამხრეთ ნაწილში. მთა მდებარეობს ჩიმანიმანის ეროვნული პარკის მოზამბიკის ნაწილის ტერიტორიაზე, რომლის ძირითადი ტერიტორია ზიმბაბვეში მდებარეობს. ბანგის მწვერვალზე ასვლა ალპინისტების ჯგუფებისათვის საკმაოდ რთულია. მწვერვალისკენ ყველაზე უფრო საიმედო გზა — ჩრდილო-აღმოსავლეთის მიმართულებიდანაა. Peakware.com დაარქივებული 2016-03-05 საიტზე Wayback Machine. Summitpost.org ↑ Peakbagger.com
აქ-სუუს რაიონი

აქ-სუუს რაიონი (ყირგ. Ак-суу району) — ყირგიზეთის ისიქ-ქოლის ოლქის ხუთი რაიონიდან ერთ-ერთი. ადმინისტრაციული ცენტრია სოფელი აქ-სუუ. 2009 წლის აღწერის მიხედვით აქ-სუუს რაიონში ცხოვრობს 63 686 ადამიანი, აქედან ყირგიზები შეადგენენ 56 369 ადამიანს ანუ მოსახლეობის 88,5%, რუსები — 2884 ადამიანი (4,5%) ყალმუხები — 2805 (4,4%), ყაზახები — 916 (1,5%), უიღურები — 201 (0,3%), თათრები — 146 (0,2%), უკრაინელები — 125 ადამიანი (0,2%) უზბეკები — 110 ადამიანი ანუ (0,2%). ტაშიმ ბაიჯიევი (1910—1952) — ყირგიზეთის სსრ-ის მწერალი, განმანათლებელი, ლიტერატურათმცოდნე, დრამატურგი და ფილოლოგი. ჯუმაშ ასანალიევი (1923—1944) — გვარდიის კაპრალი, საბჭოთა კავშირის გმირი. კასიმალ ჯანტოშევი (1904—1968) — სახალხო მწერალი ყირგიზეთის სსრ-ში. ჯუმატაი უმეტოვი (1933—1995) — ყირგიზეთის სსრ-ის სახალხო მხატვარი. ყირგიზეთის სსრ-ის სახელმწიფო პრემიის ლაურეატი. ↑ 1.0 1.1 1.2 Перепись населения Киргизии 2009. Иссык-Кульская область. დაარქივებულია ორიგინალიდან — 2011-08-10. ციტირების თარიღი: 2011-08-10.
ბესარიონი (ერისთავი)

ბესარიონი (გ. 15 ნოემბერი, 1773) — დასავლეთ საქართველოს კათოლიკოს-პატრიარქი 1742–1769 წლებში, ოდიშის სამთავროს კათოლიკოს-პატრიარქი 1769–1773 წლებში, შოშიტა III რაჭის ერისთავის ძე. მეფისადმი მტრულად განწყობილი სათავადო სახლის წევრი. თავდაპირველად იგი მეფის მიმართ ლოიალობას იჩენდა, შემდეგ ფარულად შეუკავშირდა თავის ძმას, - როსტომ რაჭის ერისთავს და დისწულს, — ოდიშის მთავარს კაცია დადიანს და მათთან ერთად გაილაშქრა სოლომონ I-ის პოლიტიკის წინააღმდეგ. 1768 წელს ბესარიონი ახალციხის ფაშას ეწვია და სოლომონის წინააღმდეგ დახმარება სთხოვა. ფაშამ დააპატიმრა იგი, მაგრამ ბესარიონი პატიმრობიდან გამოიქცა. მეფესთან კონფლიქტის გამო მალე გადააყენეს. კაცია დადიანმა კი ოდიშის კათოლიკოსად დასვა და სამთავროში შემავალი საეპისკოპოსოები დაუქვემდებარა. დასავლეთ საქართველოს ახალი კათოლიკოს-პატრიარქი იოსები არ ცნობდა ბესარიონის არალეგიტიმურ საეკლესიო უფლებებს ოდიშის ეკლესია-მონასტრებსა და საეკლესიო მამულებზე, რის გამო მათ მუდმივი დავა ჰქონდათ. ახალგაზრდობაში ბესარიონზე დიდი გავლენა მოუხდენია სულხან-საბა ორბელიანს. დასავლეთ საქართველოს კათოლიკოსობის პერიოდში ბესარიონი დაუახლოვდა და მფარველობდა კაპუცინელ მისიონერებს. 1750 წლისთვის კი მას უკვე კათოლიკობა აქვს მიღებული, რაზეც დღემდე უხვი ისტორიული მასალა მოიპოვება კაპუცინელთა არქივში. მისიონერები ბესარიონის გაკათოლიკებას უშუალოდ სულხან-საბა ორბელიანს მიაწერენ. საქართველოს მართლმადიდებელი ეკლესიის მეთაურები ლომინაძე ბ., ქართული საბჭოთა ენციკლოპედია, ტ. 2, თბ., 1977. — გვ. 339.
ProSiebenSat.1 Media

ProSiebenSat.1 Media (აბრევიატურა:P7S1) — გერმანული მასობრივი მედია კომპანია. დაარსდა 2000 წელის 2 ოქტომბერს. თავმჯდომარე და აღმასრულებელი დირექტორი არის ტომას ებელინგი. კომპანიის შტაბ-ბინა მდებარეობს უნტერფერინგში, გერმანიაში. ↑ 1.0 1.1 1.2 1.3 Annual Report 2010. ProSiebenSat.1 Media. დაარქივებულია ორიგინალიდან — 25 აგვისტო 2011. ციტირების თარიღი: 1 April 2011.
ნამული

ნამული (პორტ. Monte Namuli) — ყველაზე მაღალი მთა მოზამბიკის ზამბეზიის პროვინციაში. ზღვის დონიდან 2419 მეტრი სიმაღლით ის მეორე მთაა მოზამბიკში ბინგის შემდეგ. ნამულის მასივი შეადგენს პლატოს, რომლის სიმაღლეც მერყეობს 700-დან 800 მეტრამდე. ნამულის გრანიტის გუმბათი პლატოდან ამოწეულია 1600 მეტრ სიმაღლეზე. 1200 მეტრზე ზევით ზონაში ფართობია 50 х 30 კმ. ნამულის მთა მდებარეობს 12 კმ-ით ჩრდილო-აღმოსავლეთით ქალაქ გურუედან და დაახლოებით 160 კმ-ით მულანჯეს მასივიდან მალავის სამხრეთ-აღმოსავლეთით. ნამულის მთის ტყეები მთავარი ბიომრავალფეროვნების ეკორეგიონია, რაც ნიშნავს, რომ მას აქვს გადაშენების პირას მყოფი ცხოველების და მცენარეულობის ბიომრავალფეროვნების მაღალი სიჩქარე. ისეთი სახეობები, როგორიცაა Apalis thoracica lynesi და Paraxerus vincenti ნამულის მთისთვის ენდემურია. სხვა იშვიათი სახეობებია Alethe choloensis და Modulatrix orostruthus, რომლებიც სხვა ადგილებშიც არსებობენ. ნამულის მთის ქვედა კალთებზე ჭარბობს ჩაის პლანტაციები. შუა სიმაღლის კალთებზე ხდება სასოფლო-სამეურნეო სამუშაოები. უახლოესი ქალაქია გურუე, რომელიც ჩაის დიდი პლანტაციების რაიონია მოზამბიკში. ნამულის მთა 1886 წლის აგვისტოში აღმოაჩინა ჰენრი ედვარდ ო'ნილმა, რომელიც იყო დიდი ბრიტანეთის კონსული მოზამბიკში 1879 წელს. ეს აისახა იუბერ ლაინსის და ჯეკი ვინსენტის ორნითოლოგიურ ექსპედიციაში 1931/1932 წლებში. მოზამბიკის სამოქალაქო ომის და ცუდი გზების გამო ექსპედიციები ვერ ტარდებოდა 1998 წლამდე, როდესაც სამხრეთაფრიკელმა ორნითოლოგთა ჯგუფმა მიიღო შესაძლებლობა გამოეკვლია ტყეები ნამულის მთაზე. The birds of Namuli, northern Mozambique: retracing Vincent's footsteps დაარქივებული 2012-02-08 საიტზე Wayback Machine. New records of Ficus (Moraceae) species emphasize the conservation significance of inselbergs in Mozambique PDF, online[მკვდარი ბმული] Jack Vincent: The Namuli Mountains, Portuguese East Africa In: The Geographical Journal, Vol. 81, No. 4 (Apr., 1933), p. 314-327
ვიკიბანაკი

ვიკიბანაკი (სომხ. Վիքի Ճամբար) — „ვიკიმედია სომხეთის“ პროექტი, რომელიც ხორციელდება სომხეთში. ვიკიბანაკის მიზანია განავითაროს ვიკიპედია ქალაქ ერევნის და სომხეთის სხვადასხვა სკოლის მოსწავლეებისა და სტუდენტების დახმარებით. ამავდროულად ხელი შეუწყოს მათ აქტიურ დასვენებას. პროექტი პირველად განხორციელდა ქალაქ ვანაძორში 2014 წელს. 14-20 წლის აქტიური ვიკი-რედაქტორები ღებულობენ უფასო ვაუჩერებს დასვენებისათვის. ამასთანავე მათ ეძლევათ ფულადი ანაზრაურებაც. დღეში სამი საათის განმავლობაში, მონაწილეები ახდენენ ვიკიპედიის რედაქტირებას დასავლურ და აღმოსავლურ სომხურ ენებზე. მათ ეხმარებიან გამოცდილი რედაქტორები. ვიკი-ბანაკის მიზანია სომხური ვიკიპედიის განვითარება მოსწავლეების დახმარებით, ასევე დასავლურ სომხური ვიკიპედიის დაარსება. 14 დღის განმავლობაში ბანაკის მონაწილეები სწავლობენ რედქტირების ინსტრუმენტებს გამოცდილი რედაქტორების დახმარებით, ქმნიან ახალ სტატიებს. იმისათვის რომ გაუადვილდეთ მუშაობა ვიკი-რესურსებში ამატებენ ლიტერატურას, საიდანაც ახდენენ სტატიების წერას ვიკიპედიაში. ვიკი-ბანაკი გარდა ვიკი-რედაქტირებისა მოიცავს ყოველდღიურ ვარჯიშებს, ცეკვებს, აჩვენებენ ფილმებს, ტარდება შეხვედრები მეცნიერებთან, მწერლებთან და კულტურის მოღვაწეებთან. ↑ news.am-ի անդրադարձը Վիքի Ճամբարին ↑ armnewstv.am-անդրադարձը Վիքի Ճամբարին. დაარქივებულია ორიგინალიდან — 2014-07-09. ციტირების თარიღი: 2016-01-09. ↑ hayernaysor.am-ի անդրադարձը. დაარქივებულია ორიგინალიდან — 2016-03-30. ციტირების თარიღი: 2016-01-09.
ალექს ჰეპბერნი

ალექს ჰეპბერნი (ინგლ. Alex Hepburn; დ. 25 დეკემბერი, 1986) — ბრიტანელი მომღერალი და კომპოზიტორი. 2012 წლის ივნისში, მან გამოსცა პირველი ალბომი EP, ხოლო 2013 წლის აპრილში — შედგა მისი სადებიუტო ალბომი „Together Alone“. ↑ 1.0 1.1 Alex Hepburn discography. 'austriancharts.at'. Hung Medien. ციტირების თარიღი: 9 July 2013. ↑ 2.0 2.1 Alex Hepburn discography. 'ultratop.be/nl/'. Hung Medien. ციტირების თარიღი: 23 April 2013. ↑ 3.0 3.1 Alex Hepburn discography. 'ultratop.be/fr/'. Hung Medien. ციტირების თარიღი: 23 April 2013. ↑ 4.0 4.1 4.2 Alex Hepburn discography. LesCharts.com. Hung Medien. ციტირების თარიღი: 23 April 2013. ↑ 5.0 5.1 charts.de German. 'charts.de'. Media Control GfK International. ციტირების თარიღი: 20 July 2013. ↑ 6.0 6.1 Alex Hepburn discography. hitparade.ch. Hung Medien. ციტირების თარიღი: 23 April 2013. ↑ Alex Hepburn discography. ifpicr.cz. ციტირების თარიღი: 1 August 2013. ↑ Alex Hepburn - Under (Listy bestsellerów, wyróżnienia :: Związek Producentów Audio-Video). ZPAV (1 June 2013). დაარქივებულია ორიგინალიდან — 2013-10-13. ციტირების თარიღი: 2013-06-14.Alex Hepburn - Miss Misery (Listy bestsellerów, wyróżnienia :: Związek Producentów Audio-Video). ZPAV (5 October 2013). დაარქივებულია ორიგინალიდან — 2013-10-12. ციტირების თარიღი: 2013-10-09.
გაუტამა ბუდა

ბუდა (სანსკრ. बुद्ध buddha - გასხივოსნებული) ბუდიზმში პირი, რომელმაც მიაღწია ნირვანას. ასევე სიდჰარტა გაუტამას, ბუდიზმის დამფუძნებლის ეპითეტი. ინდუიზმის მიმდევრებისთვის ბუდა მფარველი ღვთაება ვიშნუს მეცხრე განსახიერებაა (ავატარა).
სანსკრიტი

სანსკრიტი (სანსკრ. संस्कृत, saṃskṛta, „დამუშავებული“, „სრულყოფილებამდე მიყვანილი“) — ლიტერატურული ძველინდური ენა. მიეკუთვნება ინდოევროპულ ენათა ინდურ ჯგუფს. სანსკრიტი უმდიდრესი ლიტერატურის ენაა. იგი დღევანდლამდე ინდოეთში კულტურული ცხოვრების მთელ რიგ სფეროებში გამოიყენება. სანსკრიტის უფრო არქაულ და გრამატიკულ მიმართებაში ნაკლებად ნორმალიზებულ ფორმას წარმოადგენს ე.წ. ვედური ენა, ანუ ვედების, ინდოეთის უძველეს ლიტერატურულ და რელიგიურ-ფილოსოფიურ ძეგლთა ენა. ტერმინი „სანსკრიტი“ შეიძლება გამოყენებულიქნას როგორც ვიწრო მნიშვნელობით (ვედურის გარეშე), ასევე უფრო ფართო მნიშვნელობითაც (თავად სანსკრიტისა და ვედურის ჩათვლით). სანსკრიტის რამდენიმე სახეობას განასხვავებენ: ეპიკური სანსკრიტი – დიადი ეპიკური პოემების მაჰაბჰარატას და რამაიანას ენა, კლასიკური სანსკრიტი – დანარჩენი მხატვრული, რელიგიურ-ფილოსოფიური, სამეცნიერო და მისთანა ლიტერატურის ენა. განცალკევებულად დგას ე.წ. ბუდისტური სანსკრიტი, რომელმაც შუასაუკუნეების ინდური ენის ზეგავლენა განიცადა და მკვეთრად გასხვავდება კლასიკური სანსკრიტის ნორმებისგან. ვედების და მათთან კავშირში მყოფ ლიტერატურის ქრონოლოგიური ჩამოყალიბება შეიძლება (დაახლ.) დათარიღებულიქნას ძვ.წ. II ათასწლეულის ბოლო – I საუკუნის შუაზე, ხოლო ეპოსისა – უმთავრესად ძვ.წ. I ათასწლეულის მეორე ნახევარზე, რომელმაც ჩვ.წ. I ათასწლეულში თავის ოქროს ხანა განიცადა. ძველინდურმა ლინგვისტებმა (უმთავრესად კი – პანინიმ, ძვ.წ. 5-4 საუკუნეში) შექმნეს სანსკრიტის უღრმესი და სრულყოფილი გრამატიკული აღწერა. ძველინდური გრამატიკული ტრადიცია ჩვენს დროშიც დიდ გავლენას ახდენს გრამატიკული სისტემის აღწერებსა და ლექსიკონების შექმნაზე. ამ სისტემიდან აღებულია სანსკრიტული ტერმინოლოგიის უმთავრესი ნაწილი. უძველესი დროიდან სანსკრიტს ფლობდნენ ინდოელი ქურუმები (ბრაჰმანები), რომლებიც საუკუნეების განმავლობაში ენის ურთულეს გრამატიკას და სანსკრიტზე ოდითგანვე შექმნილ უზარმაზარ ლიტერატურას მასწავლებლისგან (გურუ) მოსწავლეზე ზეპირად გადასცემდნენ. დაბალი წარმოშობის მოსახლეობისთვის სანსკრიტთან ხელშეხება დაშვებული არ იყო. ევროპელები სანსკრიტს XVIII საუკუნის დასასრულსა და XIX საუკუნის დასაწყისში გაეცნენ. მათ აღმოაჩინეს სანსკრიტის ლექსიკურ-გრამატიკული მსგავსება ძველბერძნულსა და ლათინურ ენებთან. აქედან გამომდინარე სანსკრიტი ამ ბოლო ორ ენასთან ერთად ძველი მსოფლიოს ერთ-ერთ კლასიკურ ენად ითვლება და მსოფლიოს უმეტეს უნივერსიტეტში ენათმეცნიერებათა ფაკულტეტებზე შეისწავლება. პუნა, კალკუტა, ვარანასი, მადრასი და სხვა ინდოეთში დღევანდელი სანსკრიტოლოგიის უმთავრესი ცენტრებია. სანსკრიტისთვის გამოიყენება დამწერლობა დევანაგარი. ის სამწერლო ენად იხმარებოდა მე-6 საუკუნიდან ჩვენს წელთაღრიცხვამდე. მიუხედავად იმისა, რომ სანსკრიტი დიდი ხანია, რაც მკვდარი ენაა, მას დღემდე ხმარობენ სწავლულები. სანსკრიტზე დაწერილია ეპიკური ნაწარმოებები: „მაჰაბჰარატა“ („დიდი ბჰარატა“), „რამაიანა“, „პანჩატანტრა“ („ხუთწიგნეული“ — იგავ-არაკთა კრებული), „ჰიტოპადეშა“ („კეთილი დარიგება“), მანუს კანონთა კრებული. სანსკრიტული ლიტერატურა Academic სანსკრიტის აკადემიური კურსი, მსოფლიოს მასშტაბით სანსკრიტის პოპულარიზაციის ორგანიზაცია დაარქივებული 2008-05-16 საიტზე Wayback Machine. სანსკრიტის ალფავიტი დაარქივებული 2013-09-22 საიტზე Wayback Machine. - დევანაგარი, გუჯარატი, ბენგალი და ტაის სკრიპტები
ყაზახეთის ეროვნული საფეხბურთო ნაკრები

ყაზახეთის ეროვნული საფეხბურთო ნაკრები (ყაზახ. Қазақстан Ұлттық футбол құрама командасы) წარმოადგენს ყაზახეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ყაზახეთის ფეხბურთის ფედერაცია. საშინაო საგარეო 2012 წლიდან ყაზახეთის ნაკრების ფორმებს კერავს გერმანული ფირმა Adidas-ი. შემადგნლობა მოცემულია 2015 წლის 13 ოქტომბერს ლატვიის ეროვნული საფეხბურთო ნაკრების წინააღმდეგ გამართული მატჩის მიხედვით. ყაზახეთის ფეხბურთის ფედერაციის საიტი დაარქივებული 2010-04-06 საიტზე Wayback Machine.